2

5


[image: Герб Чувашии]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
УЙРӐМ САККУНӖСЕН АКЧӖСЕНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи раштав уйӑхӗн 10-мӗшӗнче
йышӑннӑ

1 статья
Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 60 №; 2005, 63, 64 №-сем; 2006, 66, 69, 72 №-сем; 2007, 73, 74 №-сем; 2008, 76, 77 №-сем; 2009, 80, 81 №-сем; 2010, 84, 86, 87 №-сем; 2011, 89, 91 №-сем; 2012, 92 
(I том), 94 №-сем; "Республика" хаҫат, 2012, юпа уйӑхӗн 5-мӗшӗ, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 7 №; 2014, 3, 9, 12 №-сем; 2015, 5, 10, 12 №-сем; 2016, 2, 6, 10 №-сем; 2017, 3, 9 №-сем; "Республика" хаҫат, 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, авӑн уйӑхӗн 26-мӗшӗ; 2019, нарӑс уйӑхӗн 20-мӗшӗ, авӑн уйӑхӗн 18-мӗшӗ; 2020, авӑн уйӑхӗн 30-мӗшӗ) ҫакӑн пек улшӑнусем кӗртес:
1) 20.1 статьяра:
а) 1-мӗш пая:
ҫакӑн пек ҫырса 4.3-мӗш пункт хушса хурас:
"4.3) муниципалитет пӗрлӗхӗн представительлӗ органӗн полномочийӗсене граждансен пухӑвӗ пурнӑҫлакан поселенире пуҫару проекчӗсене сӗнес, туса хатӗрлес, суйласа илес тата пурнӑҫлас ыйтусемпе;";
ҫакӑн пек ҫырса 4.4-мӗш пункт хушса хурас:
"4.4) Чӑваш Республикин саккунӗпе килӗшӳллӗн поселени, хула округӗн йышне кӗрекен халӑх пурӑнакан вырӑн территорийӗн пӗр пайӗнче халӑх пурӑнакан вырӑн территорийӗн асӑннӑ пайӗнче сулӑм укҫи тӳлемелле тӑвас тата ҫав укҫапа усӑ курас ыйтупа;"; 
ӑ) ҫакӑн пек ҫырса 1.2-мӗш пай хушса хурас:
"1.2. Граждансен ҫак статьян 1-мӗш пайӗн 4.4-мӗш пункчӗпе пӑхса хӑварнӑ пухӑвне муниципалитет пӗрлӗхӗн представительлӗ органӗ халӑх пурӑнакан вырӑн территорийӗн тивӗҫлӗ пайӗнче пурӑнакансен 10 ҫынран кая мар йышран йӗркеленӗ пуҫару ушкӑнӗ сӗннипе пухма пултарать.
Поселени, хула округӗн тытӑмне кӗрекен халӑх пурӑнакан вырӑн территорийӗн пӗр пайӗнче сулӑм укҫи тӳлемелле тӑвас тата ҫав укҫапа усӑ курас ыйтупа граждансен пухӑвне ирттерме пултаракан территорин пӗр пайӗн чиккисене палӑртмалли критерисене Чӑваш Республикин саккунӗпе ҫирӗплетеҫҫӗ.";
б) 2-мӗш пая "халӑх пурӑнакан вырӑнта пурӑнакансене" сӑмахсем хыҫҫӑн "(е тата унӑн территорийӗн пӗр пайне)" сӑмахсем хушса хурас;
2) ҫакӑн пек ҫырса 21.1 статья хушса хурас:
"21.1 статья. Пуҫару проекчӗсем

1. Федераци саккунӗпе килӗшӳллӗн муниципалитет пӗрлӗхӗнче пу-рӑнакансемшӗн е унӑн пӗр пайӗшӗн пысӑк пӗлтерӗшлӗ шутланакан вырӑн пӗлтерӗшлӗ ыйтусене е ытти ыйтусене татса парас енӗпе, вӗсене татса памалли правӑпа вырӑнти хӑй тытӑмлӑх органӗсем усӑ кураҫҫӗ, вырӑнти администрацине пуҫару проекчӗ тӑратма пултараҫҫӗ. 
Пуҫару проекчӗсене пурнӑҫлама пултаракан муниципалитет пӗрлӗхӗн территорийӗн пӗр пайне палӑртмалли йӗркене муниципалитет пӗрлӗхӗн представительлӗ органӗн нормативлӑ право акчӗпе ҫирӗплетеҫҫӗ.
2. Федераци саккунӗпе килӗшӳллӗн пуҫару проекчӗсене сӗнмелли, тӑратмалли, сӳтсе явмалли, пӑхса тухмалли, ҫавӑн пекех вӗсене конкурс урлӑ суйласа илмелли йӗркене муниципалитет пӗрлӗхӗн представительлӗ органӗ (представительлӗ орган полномочийӗсене пурнӑҫлакан граждансен пухӑвӗ) ҫирӗплетет.
3. Чӑваш Республикин республика бюджетӗнчен уйӑрса паракан бюджетсем хушшинчи трансфертсен шучӗпе укҫа-тенкӗ пулӑшӑвӗ илме тӑратакан пуҫару проекчӗсен йышӗнче пулмалли сведенисем тӗлӗшпе лартакан требованисене, пуҫару проекчӗсене пӑхса тухмалли, ҫав шутра вӗсене пулӑшма мӗншӗн хирӗҫ пулнине сӑлтавламалли йӗркене, ҫавнашкал проектсене конкурс урлӑ суйласа илмелли йӗркене тата критерисене Чӑваш Республикин Министрсен Кабинечӗн йышӑнӑвӗпе палӑртаҫҫӗ.";
3) 22.1 статьян 6-мӗш пайне ҫакӑн пек ҫырса 5-мӗш пункт хушса хурас:
"5) ялта пурӑнакан ҫынсемшӗн пысӑк пӗлтерӗшлӗ шутланакан ыйтусем тӗлӗшпе пуҫару проектне тӑратасси ҫинчен калакан пуҫарӑва тума пултарать.";
4) 24 статьяра:
а) 1-мӗш пая "тата вырӑнти хӑй тытӑмлӑхӑн должноҫри ҫыннисене," сӑмахсем хыҫҫӑн "пуҫару проекчӗсене тӑратас тата вӗсене пӑхса тухас ыйтусене сӳтсе явассине," сӑмахсем хушса хурас;
ӑ) 2-мӗш пая ҫакӑн пек ҫырса абзац хушса хурас:
"Пуҫару проекчӗсене тӑратас тата вӗсене пӑхса тухас ыйтусемпе ирттерекен граждансен пухӑвне тивӗҫлӗ территорире пурӑнакан вун ултӑ ҫул тултарнӑ ҫынсем хутшӑнма пултараҫҫӗ. Граждансен пухӑвне пуҫару проекчӗсене тӑратмалли ыйтусене пӑхса тухас тата сӳтсе явас тӗллевпе ирт-терме палӑртмалли тата ирттермелли йӗркене муниципалитет пӗрлӗхӗн представительлӗ органӗн нормативлӑ право акчӗпе палӑртаҫҫӗ.";
5) 42 статьяра:
а) 3-мӗш пая ҫакӑн пек ҫырса 3-мӗш пункт хушса хурас:
"3) ҫут ҫанталӑкпа техноген сӑлтавӗсемпе пулакан чрезвычайлӑ лару-тӑрӑва пӗтерес тӗллевпе чрезвычайлӑ лару-тӑру вӑйра тӑнӑ тапхӑр валли туса хатӗрленӗ нормативлӑ право акчӗсен проекчӗсем.";
ӑ) 4-мӗш пая ҫакӑн пек ҫырса 3-мӗш пункт хушса хурас:
"3) ҫут ҫанталӑкпа техноген сӑлтавӗсемпе пулакан чрезвычайлӑ лару-тӑрӑва пӗтерес тӗллевпе чрезвычайлӑ лару-тӑру вӑйра тӑнӑ тапхӑр валли туса хатӗрленӗ нормативлӑ право акчӗсен проекчӗсем.";
6) ҫакӑн пек ҫырса 51.1 статья хушса хурас:
"51.1 статья.	Пуҫару проекчӗсене пурнӑҫлас ӗҫе укҫа-тенкӗпе тата ытти майпа тивӗҫтересси

1. Ҫак Саккунӑн 21.1 статйипе пӑхса хӑварнӑ пуҫару проекчӗсене пурнӑҫлас ӗҫе укҫа-тенкӗпе тивӗҫтермелли ҫӑл куҫ вырӑнти бюджет ҫинчен калакан йышӑнупа пуҫару проекчӗсене пурнӑҫлама пӑхса хӑварнӑ бюджет укҫи-тенки шутланать, ӑна пуҫару йӗркипе хывнӑ тӳлевсен калӑпӑшне тата (е) муниципалитет пӗрлӗхӗн тивӗҫлӗ тӑкак обязательствисене укҫа-тенкӗпе тивӗҫтерес тӗллевпе Чӑваш Республикин республика бюджетӗнчен уйӑрса паракан бюджетсем хушшинчи трансфертсене шута илсе йӗркелеҫҫӗ.
2. Федераци саккунӗпе килӗшӳллӗн пуҫару йӗркипе хывнӑ тӳлевсене шутласа палӑртмалли тата вӗсене вырӑнти бюджета куҫарса панӑ ҫынсене (ҫав шутра организацисене) тавӑрса памалли йӗркене муниципалитет пӗр-лӗхӗн представительлӗ органӗн нормативлӑ право акчӗпе (представитель-лӗ орган полномочийӗсене пурнӑҫлакан граждансен пухӑвӗн йышӑнӑвӗпе) палӑртаҫҫӗ.
3. Пуҫару проекчӗсене пурнӑҫлас ӗҫе кӑсӑкланакан ҫынсем ҫавӑн пекех харпӑр ирӗкӗпе пурлӑх хывмалли тата (е) ӗҫлесе хутшӑннӑ майпа туса пыма пултараҫҫӗ.".

2 статья
Чӑваш Республикин "Чӑваш Республикин муниципалитет пӗрлӗхӗсен территорийӗсенче Раҫҫей Федерацийӗн гражданӗсенчен ыйтса пӗлес ӗҫе палӑртмалли тата ирттермелли йӗрке ҫинчен" 2015 ҫулхи раштав уйӑхӗн 29-мӗшӗнчи 85 №-лӗ саккунне ("Республика", хаҫат, 2016, кӑрлач уйӑхӗн 13-мӗшӗ) ҫакӑн пек улшӑнусем кӗртес:
1) 2 статьяна ҫакӑн пек ҫырса абзац хушса хурас:
"Пуҫару проектне пулӑшасси пирки граждансем мӗн шутланине пӗлес ыйтупа граждансенчен ыйтса пӗлес ӗҫе пуҫару проектне пурнӑҫлама сӗнекен муниципалитет пӗрлӗхӗнче е унӑн пӗр пайӗнче пурӑнакан, вун ултӑ ҫула ҫитнӗ ҫынсем хутшӑнма пултараҫҫӗ.";
2) 3 статьяна ҫакӑн пек ҫырса 3-мӗш пункт хушса хурас:
"3) пуҫару проектне пурнӑҫлама сӗнекен муниципалитет пӗрлӗхӗнче е унӑн пӗр пайӗнче пурӑнакан, вун ултӑ ҫула ҫитнӗ ҫынсене – асӑннӑ пуҫару проектне пулӑшасси пирки граждансем мӗн шутланине палӑртас шутпа.";
3) 4 статьяра: 
а) 2-мӗш пая ҫакӑн пек ҫырса абзац хушса хурас:
"Граждансенчен ыйтса пӗлес ӗҫе туса ирттерме муниципалитет пӗрлӗхӗн "Интернет" информаципе телекоммуникаци сетӗнчи официаллӑ сайчӗпе (малалла – муниципалитет пӗрлӗхӗн официаллӑ сайчӗ) усӑ курма пултараҫҫӗ.";
ӑ) 4-мӗш пая ҫакӑн пек ҫырса 6-мӗш пункт хушса хурас:
"6) ыйтса пӗлес ӗҫе туса ирттерме муниципалитет пӗрлӗхӗн официаллӑ сайчӗпе усӑ курнӑ чухне ыйтса пӗлес ӗҫе хутшӑнакансене уйӑрса илмелли йӗрке."; 
б) 7-мӗш пайра "вырӑнти хӑй тытӑмлӑх органӗн "Интернет" информаципе телекоммуникаци сетӗнчи официаллӑ сайтӗнче" сӑмахсене "муниципалитет пӗрлӗхӗн официаллӑ сайтӗнче" сӑмахсемпе улӑштарас;
4) 5 статьян 7-мӗш пайӗнче "вырӑнти хӑй тытӑмлӑх органӗн "Интернет" информаципе телекоммуникаци сетӗнчи официаллӑ сайтӗнче" сӑмахсене "муниципалитет пӗрлӗхӗн официаллӑ сайтӗнче" сӑмахсемпе улӑштарас;
5) 7 статьян 1-мӗш пунктне "е муниципалитет пӗрлӗхӗнче пурӑнакансене" сӑмахсем хушса хурас.

3 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
[bookmark: _GoBack]2. 1 статьян 1-мӗш пункчӗн "а" ҫум пункчӗн иккӗмӗш тата виҫҫӗмӗш абзацӗсем, 2–4-мӗш, 6-мӗш пункчӗсем, 2 статйи 2021 ҫулхи кӑрлач уйӑхӗн 1-мӗшӗнчен пуҫласа вӑя кӗреҫҫӗ. 
3. Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунӗн 21.1 тата 51.1 статйисен положенийӗсен вӑйӗ ҫак Саккун вӑя кӗнӗ кунччен йӗркеленнӗ право хутшӑнӑвӗсене пырса тивмест.

	Чӑваш Республикин
Пуҫлӑхӗ
	
О. Николаев

